Sondazhet: përmirësohet vlerësimi për Presidentin Trump
Sipas disa sondazheve miratimi i punës së Presidentit Trump nga publiku amerikan ka arritur në 40 për qind, në krahasim me rreth 30 për qind mbështetje që ai pati në mesin e muajit të kaluar
Presidenti Trump kaloi shumicën e javës në Nju Jork, ku ai mbajti fjalimin e tij të parë në OKB, gjatë të cilit i bëri jehonë premtimeve të tij të fushatës presidenciale: Miratimi për punën e Presidentit Trump është përmirësuar pas vendimit të tij për të punuar me demokratët mbi buxhetin dhe reagimin e administratës së tij ndaj uraganeve të fundit. Por, është e vështirë të parashikohet se sa do të zgjasë kjo qasje dypalëshe e Presidentit Trump, thotë analisti Bill Galston: Bashkëpunimi dypartiak nuk shtrihet në çështjen e kujdesit shëndetësor, ku senatorët republikanë si Lindsey Graham po bëjnë një përpjekje të fundit për të shfuqizuar dhe zëvendësuar ligjin Obamacare: Trump mbështet përpjekjen e re: thotë ai. Demokratët, përfshirë ish-presidentin Barak Obama, paralajmërojnë se miliona njerëz mund të humbasin sigurimet nëse shfuqizohet ligji aktual i kujdesit shëndetësor: Trump mbetet i vendosur t’u tregojë përkrahësve të tij se ai mund të përmbushë premtimin e tij të fushatës për të shfuqizuar ligjin Obamacare, thotë analisti Allan Lichtman Por edhe me përmirësimin e lehtë në sondazhe, miratimi i punës së Presidentit Trump nga publiku amerikan mbetet në nivele historikisht të ulta, thotë anketuesi i firmës Gallup, Frank Newport: Një votim në senat për planin e fundit të republikanëve për kujdesin shëndetësor pritet të ndodh para 30 shtatorit.